Sidste nyt fra Glænø - Øko-jerseykød fra Glænø
Øko-jerseykød fra Glænø
Bæredygtigt jersey-kød i topkvalitet, klar til din fryser
Sidste nyt fra Glænø
Salg & afhentning
Du kan stadig nå at få fyldt fryseren med friskslagtet økologisk jerseykød her i vinter. Vi har udsolgt for år, men slagter igen i februar-marts 2018. Skriv til mail@kalvogko.dk, hvis du er interesseret i en kvart stud – eller ring til Henrik på 58143800 eller 42147040.
Du får ca. 32-43 kg mørt og smagfuldt kød fra dyr, der er ca. 24 måneder gamle. Prisen er 90 kr./kg for husmoder-udskæringen og 95 kr./kg for københavner-udskæringen, hvor tykbryst, spidsbryst og tværreb også bliver hakket, og hvor du derfor får mere og lidt federe hakkekød.
Vi sælger dyrene i kvarte, udskåret med lige meget for- og bagende. Stykkerne er mærket og lige til at fryse, bortset fra det hakkede. Det får du i en stor pose, så du selv kan bestemme pakkestørrelse.
Du kan hente kødet i Boeslunde ved Korsør eller i Kødbyen i København. Vi tager 100 kr. for transporten til København.
Hvad med ben og indmad?
Du kan bestille vakuumpakket og frosset indmad (hjerte, lever og tunge) og hale til 45 kr./kg. Haler har vi af gode grunde kun i begrænset mængde. Suppebenene kan du få gratis med.
Lidt pral til slut
Vi har fået årets bygningspris fra Slagelse Kommune for den nye, bæredygtige stald. Se Facebook-opslaget her – og, hvis du undrer dig over navnet: Vi har selvfølgelig forsøgt at skifte navn fra kalvesalg.dk, men det nægter Facebook os.
Opdateret 14.11.17